kardosdrur/scandi-wiki huggingface dataset:
Institut for Matematiske Fag (Aalborg Universitet)

Institut for Matematiske Fag er et institut på Aalborg Universitet under Det Ingeniør- og Naturvidenskabelige Fakultet. Uddannelserne fokuserer på matematik (inkl. statistik), matematik-økonomi og matematik-teknologi.

Instituttet ledes af en institutleder, samt en viceinstitutleder for hhv. uddannelse, samt for eksterne samarbejder og innovation.

Uddannelser 
Der udbydes tre uddannelser, som både er på bachelor- og kandidatniveau.

 Matematik
 Matematik-økonomi
 Matematik-teknologi

Eksterne henvisninger 
Hjemmeside

Institutter ved Aalborg Universitet
Laksative frugter

Laksative frugter er en fællesbetegnelse anvendt af diætister for (ofte tørrede) frugter med en afførende virkning. Laksative frugter gives ofte til patienter med forstoppelse og andre maveproblemer. De laksative frugter omfatter svesker, abrikoser, rosiner, dadler og figner. 

De laksative frugters egenskaber er beskrevet så tidligt som i 1600-tallet, hvor man i Christian 5.´s hoflæge Perlmanns fortegnelser kan læse, at "Kongen havde en forkærlighed for laksative frugter hvilket givetvis har bidraget til hans fine og linde afføring".

Frugter
Lægemidler
Boinae

Boinae (boaslanger) er en underfamilie af Boidae fundet i Centralamerika, Sydamerika og Vestindien. Der er fire slægter med i alt 24 (kendte) arter.

Slægter 

*) Ikke inklusiv de nominale underarter.
T) Typeslægt.

Taksonomi 
Nogle kilder inkluderer også slægterne Acrantophis og Sanzinia, som er synonymiserede her med slægten Boa.

Kilder/referencer

Yderligere læsning 
 Kluge AG. 1991. Boine Snake Phylogeny and Research Cycles. Misc. Pub. Museum of Zoology, Univ. of Michigan No. 178. PDF at University of Michigan Library. Accessed 8 July 2008.

Eksterne henvisninger 

 Boinae at ZipcodeZoo.com. Accessed 14 July 2008.
Company of Saynt George

Company of Saynt George (Sankt Jørgens Gilde) et en international reenactmentgruppe med base i Schweiz, der skildrer dagliglivet for en artillerigruppe fra tiden omkring Karl den Dristige (1467-1477) fra ca. 1460-1480.
Gruppen laver både events med civile og militære aspekter og er kendt for at være meget historisk korrekt.

Gildet arbejder primært sammen med museer og laver reenactment i samarbejde med dem. Flere gange har gildet besøgt Middelaldercentret ved Nykøbing Falster i forbindelse med festivaller. Gruppen har særlig tilknytning til Haut Koenigsbourg.

Historie 
Company of St. George blev dannet i 1988 af en gruppe historieinteresserede som alle boede i Schweiz med Gerry Embleton i spidsen.
Gruppen oplevede øget interesse efter bogen The Medieval Soldier (Middelaldersoldaten), der udkom i 1994 og er skrevet af Gerry Embleton og John Howe. Den er blevet oversat til fransk, tysk og italiensk og indeholder over 100 farvefotos af folk i historiske dragter. Bogen har i høj grad præget historisk reenactment og øget dens popularitet i især Europa.

Medlemmer 
Gruppen tæller ca. 100 medlemmer, som kommer en lang række forskellige europæiske lande. Disse tæller Schweiz, Storbritannien, Frankrig, Italien, Østrig, Tyskland, Belgien, Tjekkiet, Polen, Holland, Danmark og Sverige. Tolkien illustrator John Howe og den historiske illustrator Gerry Embleton er begge medlemmer af gruppen.

Medlemmerne tæller både folk der arbejder med historie til daglig, og folk med historisk interesse for hvem det bare er en hobby.

Navn 
Det er ikke nogen korrekt måde at stave navnet på gildet. Gruppen bruge flere forskellige stavemåder: The Company of Saynte George, The Company of Saynt George, The Companie of Saynt George og The Compagnie of Saynte George. Alle varianter har tilsyneladende lige stor gyldighed.

Eksterne henvisninger 
 Gildet's hjemmeside

Referencer 

Kultur i Schweiz
Brabantse Pijl

Brabantse Pijl (dansk: Brabantske pil) er et årligt tilbagevendende endags landevejscykelløb for professionelle, som bliver afviklet i provinsen Flamsk-Brabant, Belgien.

Løbet er en semiklassiker og er siden siden 2020 er klassificeret 1.Pro i UCI ProSeries.

Løbet foregår på en meget kuperet rute og har en længde på knap 200 kilometer.

I flere år var der start og mål i Alsemberg, sydvest for Brussel, i 2004 flyttet til Zaventem, og fra 2008 blev starten flyttet til Leuven.

Vindere

Eksterne henvisninger 

Brabantse Pijl’s hjemmeside (engelsk)

 
Etableret i 1961
Infirmeri

Infirmeri (lat. infirmus), ikke at forveksle med et felthospital, er en sygestue eller sygeafdeling på en kaserne eller i et fængsel, hvor personalet er sygepassere og/eller sygeplejersker. I nogle tilfælde kan der være lægebemanding.

Infirmeriet behandler lettere syge, mens alvorlige syge overføres til et sygehus.

Se også 
 På infirmeriet

Eksterne henvisninger og kilder 
 Den Danske Ordbog – Infirmeri
 Ordbog over det danske Sprog – Historisk Ordbog, 1700/ 1950 – Infirmeri

Sygepleje
Sundhedsvæsen
Militær
Fængsler, fangelejre og lignende

en:Infirmary
Hadsundvej

Hadsundvej er navnet på flere veje i Danmark.

 Hadsundvej (Als by)
 Hadsundvej (Astrup)
 Hadsundvej (Hobro)
 Hadsundvej (Randers)
 Hadsundvej (Mariager)
 Hadsundvej (Gistrup)
 Hadsundvej (Oue)
 Hadsundvej (Glostrup)
 Hadsundvej (Aalborg) - hovedfærdselsåre i Aalborg-bydelen Vejgaard

Se også 
 Hadsund Landevej (Aalborg) - hovedfærdselsåre mellem Aalborg og Hadsund
Gudrun Fiil

Gudrun Fiil (født Gudrun Margrethe Kjuel Kristensen Søvang, født 18. december 1890 i Snejbjerg, død 19. maj 1972 i Hvidsten) var en dansk kroværtinde, der qua sit ægteskab med Hvidstengruppens leder Marius Fiil var aktiv i den danske modstandsbevægelse under besættelsen.

Parret Fiil blev gift i september 1917 og drev Hvidsten Kro sammen fra 1925. 

Under besættelsen medvirkede Gudrun Fiil i modstandskampen ved at sørge for kost og logi, ligesom hun var hjælper i en af modtagegrupperne.

Den 15. juli 1944 skrev De frie Danske om hendes store tab, henrettelsen af hendes mand, søn og svigersøn, om hendes ældste datters livstidsdom og hendes yngste datters dom på to år.

Efter krigen drev hun kroen alene frem til sin død i 1972.

Hun er begravet på Spentrup Kirkegård.

Populær kultur 
 I den danske drama-film fra 2012 Hvidsten Gruppen bliver Gudrun Fiil portrætteret af Bodil Jørgensen.

Kilder og eksterne henvisninger

Eksterne henvisninger 
 

Medlemmer af Hvidstengruppen
Institut for Planlægning

Institut for Planlægning er et institut på Aalborg Universitet under Det Tekniske Fakultet for IT og Design. 
Forskning og undervisning fokuserer på bæredygtighed og herunder bæredygtig omstilling, bæredygtigt design, cirkulær økonomi, miljøvurdering, forbrug og produktion, energiplanlægning, havforvaltning, landmåling og arealanvendelse.

Instituttet ledes af en institutleder og en viceinstitutleder.

Henrik Lund har arbejdet på institutet i mange år og er i dag professor her med speciale i bæredygtig energi.

Uddannelser 

Bachelor:
 Bæredygtigt Design
 By-, energi- og miljøplanlægning 
 Landinspektørvidenskab
 Teknoantropologi

Kandidat:
 Sustainable Cities
 Sustainable Design
 Techno-Anthropology 
 Surveying and Planning
 Surveying, Planning and Land Management
 Urban, Energy and Environmental Planning

Eksterne henvisninger 
 Instituttets hjemmeside

Institutter ved Aalborg Universitet
Miljøplanlægning
Institut for Medicin og Sundhedsteknologi

Institut for Medicin og Sundhedsteknologi er et institut på Aalborg Universitet under Det Sundhedsvidenskabelige Fakultet. Instituttets historie går tilbage til 1978, hvor  Annelise Rosenfalck blev Danmarks første professor i 
sundhedsteknologi. 

Instituttet ledes af en institutleder.

Uddannelser 

Bacheloruddannelser
 Sundhedsteknologi
 Medicin med Industriel Specialisering
 Medicin (lægeuddannelsen)
 Idræt

Kandidatuddannelser
 Biomedical Engineering and Informatics
 Medicine with Industrial Specialisation
 Medicin (lægeuddannelsen)
 Idræt
 Idrætsteknologi
 Folkesundhedsvidenskab
 Klinisk Videnskab og Teknologi
 Muskuloskeletal Fysioterapi

Kilder

Eksterne henvisninger 
Institut for Medicin og Sundhedsteknologi

Institutter ved Aalborg Universitet
Den Kgl. Mønt

Den Kgl. Mønt er en dansk statsejet virksomhed, der har eneret på møntproduktion i Danmark, der hører under Danmarks Nationalbank, som udsteder pengene.

Historie 
Den Kongelige Mønt var oprindeligt bortforpagtet til en række møntværksteder rundt i landet, men blev i 1739 én selvstændig institution med en kongeligt udnævnt møntmester. Denne hed dog 1924-1978 møntdirektør, siden blot direktør. Med enevældens afskaffelse i 1849 overgik virksomheden til Finansministeriet, og efter at have ligget under Økonomiministeriet en kort overgang, blev Den Kongelige Mønt i 1975 underlagt Nationalbanken.

Fra 1700-tallet til 1997 var der tilknyttet en medaljør til produktionen, men denne stilling er i dag afskaffet, ligesom støberiet blev lukket i 1996. Metallet til mønterne købes i dag i færdig form fra en ekstern leverandør.

Dansk-vestindiske mønter blev præget her indtil 1917, islandske mønter 1922-1939 og grønlandske mønter 1957-1964. Derudover står Den Kongelige Mønt for prægning af officielle fortjenstmedaljer og en række private og officielle medaljer.

Lokaliteter 
Produktionen har haft til huse flere forskellige steder i København, blandt andet på hjørnet af Holbergsgade og Herluf Trolles Gade på Gammelholm fra 1873 i en bygning tegnet af Ludvig Fenger og Ferdinand Meldahl (senere forhøjet), på Amager Boulevard 115 fra 1923 i bygninger tegnet af Martin Borch, indtil en ny fabrik stod færdig på Solmarksvej i Brøndby i 1978 tegnet af Mogens Black-Petersen. I marts 2012 flyttede Den Kongelige Mønt atter ind Indre By og har i dag adresse sammen med Nationalbanken. Den 31/12/2016 slutter mønt og Seddelproduktion i Nationalbanken.

Medaljører 
 1873-1901: Harald Conradsen
 1901-1933: Gunnar Jensen
 1908-1924: Andreas Frederik Vilhelm Hansen
 1933-1968: Harald Salomon
 1968-1983: Frode Bahnsen
 1986-: Johan Alkjær (tegner)
 1986-1993: Hanne Varming (billedhugger)
 1989-1999: Jan Petersen
 2001-: Mogens Møller

Se også 
 Den kongelige Mønt (dokumentarfilm)

Eksterne henvisninger 
 Den Kongelige Mønts hjemmeside

Noter 

Møntenheder i Kongeriget Danmark
Etableret i 1739
Statsejede virksomheder i Danmark
Danske myndigheder under enevælden
Indre By (København)
Amagerbro
Ferdinand Meldahl
Styrelsen for Fastholdelse og Rekruttering

Styrelsen for Fastholdelse og Rekruttering var en dansk styrelse under Beskæftigelsesministeriet, der blev oprettet 8. februar 2012 som følge af omlægningerne af ressortfordelingen i centraladministrationen efter regeringsdannelsen i 2011.

Styrelsen havde til opgave at understøtte en forøgelse af arbejdsudbuddet i Danmark, dels gennem fastholdelse af borgere, som har risiko for at miste tilknytningen til arbejdsmarkedet, dels gennem rekruttering internationalt. Under styrelsen hørte Work in Denmark og International Citizenship Service. 

Ansvarsområderne var tidligere placeret hos Arbejdsmarkedsstyrelsen, Arbejdstilsynet, Integrationsministeriet, Pensionsstyrelsen og Udlændingeservice. 

Styrelsen for Fastholdelse og Rekruttering blev 1. januar 2014 sammen med Arbejdsmarkedsstyrelsen erstattet af Styrelsen for Arbejdsmarked og Rekruttering (STAR).

Styrelsen for Fastholdelse og Rekruttering beskæftigede ca. 215 medarbejdere og lå på Islands Brygge i København. Direktør var Jakob Jensen.

Kilder

Eksterne henvisninger
 Styrelsen for Fastholdelse og Rekrutterings hjemmeside
 Center for Aktiv BeskæftigelsesIndsats' hjemmeside

Etableret i 2012
Ophørt i 2013
Danske styrelser
Indvandring til Danmark
Landbrugsstyrelsen

Landbrugsstyrelsen, indtil 1. februar 2017 NaturErhvervstyrelsen, er en dansk styrelse under Miljø- og Fødevareministeriet, som blev dannet i oktober 2011 ved en sammenlægning af FødevareErhverv, Fiskeridirektoratet og størstedelen af Plantedirektoratet. Styrelsen hed indtil 7. august 2017 Landbrugs- og Fiskeristyrelsen, men fiskeriområdet blev ved kongelig resolution flyttet til Udenrigsministeriet og samlet i Fiskeristyrelsen.

Styrelsen har ansvaret for den del af erhvervslivet, der arbejder i og med naturen; fødevareerhverv og landbrug. En stor del af arbejdsopgaverne er regulering og kontrol, men man arbejder også med tilskud, udviklingsprogrammer og vejledning.

Styrelsen beskæftiger 1.200 ansatte og har hovedsæde i Nyropsgade i København, men har desuden ca. 20 kontorer rundt i landet I forbindelse med Udflytningen af statslige arbejdspladser i 2015 flyttes henover årene 2016-2017 376 stillinger fra København til Augustenborg på Als.

Direktionen for NaturErhvervstyrelsen består pr 1. januar 2017 af direktør Jette Petersen samt kontrol- og fiskeridirektør og Reder Anders Munk Jensen, kunde- & produktionsdirektør Steen Silberg Thomsen og Økonomi- og IT-direktør Sarah Børner. En ledig stilling som EU-direktør ved at blive besat.

Eksterne henvisninger 

 NaturErhvervstyrelsens hjemmeside 

Etableret i 2011
Danske styrelser
Produktcertificering
Klarebroen

Klarebroen er navnet på den bro, der fører Klaregade over Odense Å til Hunderupvej. 

Den har tidligere heddet Langebro.

Vejbroer i Danmark
Bygninger, konstruktioner og anlæg i Odense
Transport i Odense
Massakrer i Frankrig

Følgende er en liste over massakrer som er sket i Frankrig (antallet kan være omtrentlig):

Lister
Frankrigs historie
Dolaucothi-guldminen

Dolaucothi-guldminen, også kendt som Ogofau-guldminen, var en romersk guldmine nær Pumsaint i Carmarthenshire, Wales. Den ligger i dalen, hvor floden Cothi løber igennem. Det er den eneste guldmine i Wales bortset fra guldforekomsterne i Dolgellau, og er registreret som et fortidsminde. Det er den eneste kendte Romerske guldmine i Britannien.

Eksterne henvisninger 

Wales
Guldminer
Romersk Britannien
Frederik Lynge

Frederik Mikael Jakob Lynge (1. august 1889 i Qornoq ved Godthåbsfjorden – 1. november 1957 i København) var en grønlandsk politiker.

Barndom 
Lynge var søn af fanger Karl Lynge (død 1902) og dennes hustru Sara f. Meyer (død 1939), han voksede op i bygden Qornoq.

Arbejdsliv 
Lynge tog lærereksamen fra Godthåb Seminarium 1909 og blev efteruddannet i Danmark 1909-11. Han var overkateket og lærer i Jakobshavn 1911-13, ansat under Den Kongelige Grønlandske Handel 1913 med tjeneste i Egedesminde, udstedsbestyrer ved udstedet Akunaq under Egedesminde 1917, kontor- og handelsmedhjælper i Egedesminde 1919, handelsleder ved kulbruddet Qullissat 1932 og var slutteligt kolonibestyrer smst. 1947-50.

Politisk karriere 
Lynge var medlem af Grønlands Landsråd 1917-55; formand for Egedesminde kommuneråd 1924-32 og for Qullissat kommuneråd 1935-39; medlem af sysselrådet 1926-49; sysselmand i Qullissat 1942-49; delegeret til Rigsdagens Grønlandsudvalg 1939 og 1945-46 samt medlem af Den Kongelige Grønlandske Handels styrelsesråd og Statsministeriets pris- og lønudvalg for Grønland 1951-55. I 1953 udgjorde Lynge sammen med Augo Lynge, som han var i familie med, de to første grønlandske medlemmer af Folketinget, hvor Frederik Lynge sad til sin død i 1957.

Tillidshverv 
Han blev i 1953 medlem af bestyrelsen for Kong Frederik IX's og Dronning Ingrids Fond til Bekæmpelse af Tuberkulosen i Grønland 1953, Det grønlandske Selskab og for Foreningen til Hjælp for grønlandske Børn, i 1955 blev han desuden medlem af komitéen for Dronning Ingrids børnehaver i Grønland.

Forfatterskab 
Lynge skrev en bog om Hans Egede, en række digte på grønlandsk samt mange artikler i diverse grønlandske blade.

Familieliv 
Han blev gift 2. november 1913 med Marie Fly (23. april 1895 – ?), datter af fanger Mikkel Fly (død 1916) og hustru Bertheline f. Noahsen.

Hæder 
Frederik Lynge blev Ridder af Dannebrogordenen i 1939, Ridder af 1. grad i 1952 og modtog Den Kongelige Belønningsmedalje i sølv.

Grav 
Han er begravet på kirkegården i Qornoq.

Kilder 
 Kraks Blå Bog 1957 

Dansk Biografisk Leksikon 

Digtere fra Grønland
Biografiforfattere fra Danmark
Riddere af 1. grad af Dannebrog
Folketingsmedlemmer i 1950'erne
Tidligere folketingsmedlemmer fra Grønland
Modtagere af Den Kongelige Belønningsmedalje
Personer i Kraks Blå Bog (afdøde)
Personer i Dansk Biografisk Leksikon
Lærere fra Danmark
Dansksprogede forfattere fra Danmark
Subaraknoidal blødning

En subaraknoidal blødning (undertiden blot kaldet ved akronymet SAH, af sub-arachnoidal hæmorragi) er en hjerneblødning i subaraknoidalrummet mellem den tynde hjernehinde (pia mater) og spindelhinden (arachnoidea mater), og altså ikke i selve hjernen.

Symptomer 
Det mest almindelige symptom på subaraknoidal blødning, er kraftig og pludselig hovedpine (: thunderclap headache), Andre symptomer som nakkestivhed (og andre meningitislignende symptomer, men nakkestivheden manifesterer sig ofte først i løbet af et par timer), kvalme og opkast, forvirring, nedsat bevidsthed, koma eller død, kramper kan forekomme ved 10-50% af patienterne, og fotofobi, følger meget ofte hovedpinen. Kramper er mest almindelige hos SAH-patienter, hvor blødningen skyldes en aneurisme.

Hjernebrok kan forekomme på grund af forhøjet intrakranielt tryk. Symptomerne på dette kan være anisokori (uens pupiller) og tab af pupilrefleks.

Intraokulær blødning (blødning i øjet) kan ske som følge af det hævede intrakranielle tryk (akronym: ICP af det engelske udtryk intracranial pressure), kendt som Tersons syndrom, og er mest almindelig ved svær SAH, og kan ses på en oftalmoskopi som peripapillære blødninger, eller blødninger i øjets glaslegeme (corpus vitreum). I akutte tilfælde ses stasepapil, altså hævelse omkring synsnerven, mere bestemt papilla nervi optici

Abnormaliteter på okulomotornerven (Nervus oculomotorius) (hvor øjet kigger nedad og udad, og patienten ikke kan løfte øjenlåget på samme øje) eller lammelse, kan indikere blødning i arteria cerebri communicans posterior (: posterior communicating artery, akronym: PCOM)

Årsager 
I 70% af tilfælde, er årsagen til SAH en intrakraniel aneurisme der brister (ruptur). Aneurismerne forekommer som regel ved arteriernes forgreninger i Willis cirkel.

Referencer 

Neurologiske sygdomme
Hettings Mose

Hettings Mose er området hvorfra Mølleåen udspringer, nord for Ganløse Eged mellem Buresø og Bastrup Sø på grænsen mellem Allerød Kommune og Egedal Kommune.

Lokaliteter i Allerød Kommune 
Lokaliteter i Egedal Kommune
Emil Holm (forsøgsleder)

Emil Holm (3. maj 1863 på Lerchenfeld – 22. november 1957 i København) var en dansk civilingeniør og opfinder.

Han var søn af godsejer Emil Holm og hustru, tog realeksamen fra Sorø Akademi 1879 og adgangseksamen til Polyteknisk Læreanstalt 1881, blev cand.polyt. 1887, ekstraordinær assistent ved Landbohøjskolen samme år og var forsøgsleder ved Landbohøjskolen 1915-33.

Holm var leder af smørudstillingen 1889, medlem af juryen for 30. gruppe på verdensudstillingen i Stockholm 1897, medlem af Københavns Understøttelsesforening 1917-40 og afdelingsformand fra 1916, modtog præmie fra Den Hielmstierne-Rosencroneske Stiftelse for opfindelsen af karsaltningssystemet 1914 og blev Ridder af Dannebrog 1928.

Han blev gift 6. september 1892 på Frederiksberg med Emmy Lundsteen.

Forfatterskab 
 Om Svinetuberkulosen og Muligheden for dens Bekæmpelse med praktiske Midler. Beretning fra Forsøgslaboratoriet 88, 1915 (i samarbejde med O. Bang).
 Arbejdsprøver med Rugemaskiner. Beretning fra Forsøgslaboratoriet 92, 1916 (i samarbejde med A. Friberg og A. Lindahl).
 Undersøgelser over raa Valle som Aarsager til Tuberkolosen blandt Svinene. Beretning fra Forsøgslaboratoriet 97, 1917 (efter indgående forhandling med Bernhard Bang og i samarbejde med C.W. Andersen).

Kilder 
 Biografi i Soranerbiografien 

Ingeniører fra Danmark
Riddere af Dannebrog
Opfindere fra Danmark
Danskere i 1800-tallet
Danskere i 1900-tallet
Ansatte ved Den Kongelige Veterinær- og Landbohøjskole
Emil 02
DVB-T2-Lite

DVB-T2-Lite (tidligere kendt som DVB-T2A, A for Audio) er en DVB-T2-delmængdeprofil og en fejlkorrektionsudvidelse, der gør at modtagere kan spare på energien, som derfor er egnet til mobile enheder til modtagelse af en kombination af mobil-DTT og digital radio. DVB-T2-Lite regnes for at være mere båndbreddeeffektiv end f.eks. DAB og DAB+, T-DMB, DVB-T og DVB-H.

DVB-T2-Lite kan sendes indlejret i DVB-T2 signaler, hvis alle modtagere også understøtter DVB-T2-Lite. 1. generation af DVB-T2-chipsene kan ikke forstå DVB-T2-Lite.

Testsendinger i det danske jordnet 
Open Channel har bl.a. i samarbejde danske ProTelevision Technologies fra den 1. januar 2012 og op til 3 år frem, fået mulighed for at lave testsendinger i København på:
 UHF kanal 35 kaldet MUXKBH-1 til HDTV til lokale tv-stationer.
 UHF kanal 39 kaldet MUXKBH-2, lodret polarisation, 2kW-ERP, 100 meters højde fra Borups Allé til mobil-tv forsøg.
 VHF kanal 9D kaldet MUXKBH-3. Indholdet planlægges at være 15-20 internationale radiostationer og senere op til 50 radiostationer i hver sin PLP.

Kilder/referencer

Eksterne henvisninger 

Digitalt fjernsyn
Digital radio
M'diq

Rincón, M'Diq eller Mediek (, oversat hjørne) er en badeby på nordkysten af Marokko, og er hovedstaden i provinsen M'diq-Fnideq, som er en del af provinsen, Tanger-Tétouan. Byens gennemsnitlige højde m.o.h. er 30 m, mens det højeste punkt er 90 m. En person fra byen, kaldes en Mdikis.

M'diq, er en del af Jebala og ligger 15 km nord for Tetuão og 30 km syd for Ceuta. Kommunen grænser, op til Fnideq, mod nord, Mellaliyine, mod syd, Alliyene mod vest, og middelhavet mod øst.

Hovederhvervet i byen er turisme (mere end 100,000 turister årligt) og fiskeri.

Det urbane område er på 4,8 km², mens byområdet er på 1,53 km ². Byen havde 60,000 indbyggere i 2003. I 2004 havde byen 36,596 indbyggere og 54,868 i 2012.

SNIM (M'Diq's Sailing Week/Semaine nautique internationale de M'Diq) er en af de vigtigste turistattraktioner. Det arrangeres en gang årligt af M'Diq Royal Yachting Club i samarbejde med den lokale regering, og det marokkanske sejladsforbund. Begivenheden sponsoreres af forskellige kommercielle firmaer. Udover, sejlads omfatter den også flere uger med socio-kulturelle begivenheder.

Etymologi 
M'diq som det ofte udtales, eller som små grupper udtaler det "mediek" eller "madiak" er et arabisk ord som betyder "hjørne" eller "smalt", ligesom rincón på spansk. Navnet skyldes det faktum, at byen mod syd grænser op til en lille bjergkæde, som strækker sig mod havet nær Al marsa. Byen er også kendt som Mid̨īq, Mdiq, Mʿdiq, al-Midīq' eller MʿDiq.

Havnen 
Byens havn er opdelt i to dele: en til turisme og en til fiskning. Begge er fornylig blevet udvidet, dels for at forbedre mulighederne for turisterne, dels for at udvide havnekapaciteten. I havnen kan man desuden også spise fisk for relativt få penge. M'Diq, er en populær destination for beboere i nærheden af Ceuta. Havnen blev etableret i 1970.

Se også 
 Cabo Negro

Eksterne henvisninger og kilder 
 M'diq's officiele hjemmeside  
 Kjeilen, Tore. M'diq – Fisherman's beach  (på ). LookLex.com (Lexic Orient). Hentet 12. februar, 2012.

 M’Diq  (på ). www.simplymorocco.com. Hentet 12. februar, 2012.

 M'diq-Tamuda bay  (på ). rincon-tamudabay.e-monsite.com (2. januar, 2009). Hentet 12. februar, 2012.

 Zag su World Gazetteer 

Byer i Marokko
Christian Holm (1807-1876)

Christian Holm (født 21. juli 1807 i København, død 8. oktober 1876) var en dansk grosserer.

Holm var født i København 21. juli 1807 og var søn af grosserer Jacob Holm. Efter at have modtaget sin forretningsuddannelse hos H.P. Hansen på Christianshavn indtrådte han 1836 sammen med et par brødre i faderens firma, i hvis ledelse han deltog indtil sin død. 1870 blev han udnævnt til etatsråd. Han var gift med Sophie Magdalene f. Corneliusen, datter af gæstgiver Corneliusen. Han døde 8. oktober 1876.

Kilder 
 E. Meyer, "Christian Holm", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 

Personer i Dansk Biografisk Leksikon
Personer fra København
Grosserere fra Danmark
Fabrikanter fra Danmark
Danskere i 1800-tallet
Christian 01
Etatsråder fra Danmark
Wilhelm Zaisser

Wilhelm Zaisser (20. juni 1893 – 3. marts 1958) var en tysk politiker og den første minister for statens sikkerhed i DDR, en stilling han havde fra 1950 til 1953. 
Ved grundlæggelsen af Stasi i februar 1950 blev Wilhelm Zaisser chef og Erich Mielke hans stedfortræder med rang af statssekretær. Efter Folkeopstanden 17. juni 1953 blev Zaisser afsat, og Ernst Wollweber blev ny leder.

Referencer

Eksterne henvisninger 

Politikere fra DDR
Stasi